Joan Baptista segons els textos religiosos, fou un predicador que va liderar un moviment [baptismal](https://ca.wikipedia.org/wiki/Baptisme) a [Judea](https://ca.wikipedia.org/wiki/Judea). És considerat un profeta en el [cristianisme](https://ca.wikipedia.org/wiki/Cristianisme), l’ islam, el [mandeisme](https://ca.wikipedia.org/wiki/Mandeisme) i la [fe bahà'í](https://ca.wikipedia.org/wiki/Fe_bah%C3%A0%27%C3%AD). Seguint l'exemple d'anteriors profetes hebreus, vivia de forma austera, demanava el penediment dels pecats i anunciava la justícia de Déu. Recorria al bateig per simbolitzar el perdó dels pecadors penedits, d'acord amb el costum jueu. Entre els que foren batejats per ell hi hagué [Jesucrist](https://ca.wikipedia.org/wiki/Jesucrist), motiu pel qual Joan és considerat com el precursor de Jesús.

El [Nou Testament](https://ca.wikipedia.org/wiki/Nou_Testament) explica que, sent Herodes rei de Judea, hi vivia un sacerdot de nom [Zacaries](https://ca.wikipedia.org/wiki/Zacaries) que estava casat amb [Elisabet](https://ca.wikipedia.org/wiki/Elisabet), i que tots dos eren justos i temerosos de Déu. A Zacaries se li aparegué l'[Arcàngel Gabriel](https://ca.wikipedia.org/wiki/Arc%C3%A0ngel_Gabriel) i, a través d'ell, sabé que el ventre d'Elisabet esdevendria fèrtil i albergaria *el Precursor del* [*Messies*](https://ca.wikipedia.org/wiki/Messies) i, en nàixer aquell infant, li digueren *Joan*, nom q.ue li donà l'arcàngel per voluntat de Déu.

Començà a predicar l'any [28](https://ca.wikipedia.org/wiki/28) dC. El [baptisme](https://ca.wikipedia.org/wiki/Baptisme) en l'aigua del [riu Jordà](https://ca.wikipedia.org/wiki/Riu_Jord%C3%A0), acompanyat d'una confessió dels pecats, era signe del perdó i compromís de vida nova. Joan visqué austerament als deserts de [Judea](https://ca.wikipedia.org/wiki/Judea), on predicava al poble la [conversió](https://ca.wikipedia.org/wiki/Conversi%C3%B3_religiosa). Vestia pobrament, i només s'alimentava de garrofes i de mel silvestre.

Un dia, s'hi presentà Jesucrist i li demanà que el bategés. Aquesta trobada entre els dos cosins té una gran importància simbòlica per als cristians: Jesucrist inicià la seva vida pública de predicació, tot just després d'haver rebut el [baptisme de mans de sant Joan](https://ca.wikipedia.org/wiki/Baptisme_de_Jes%C3%BAs). n

Hi ha dues versions sobre la causa de l'execució del Baptista:

* D'una banda, la canònica, continguda a l'Evangeli de sant Mateu, segons la qual sant Joan morí per haver-se manifestat contrari a l'enllaç matrimonial d'Herodes amb la seua cunyada [Heròdies](https://ca.wikipedia.org/wiki/Her%C3%B2dies), la mare de .Salomé I
* D'altra banda, la versió d'[Ibn Kathir](https://ca.wikipedia.org/w/index.php?title=Ibn_Kathir&action=edit&redlink=1), menys difosa que l'evangèlica, que explica que el rei Herodes planejava casar-se amb la seua formosa neboda. Aquest matrimoni era vist amb bons ulls per l'ambiciosa Heròdies. En assabentar-se de la intenció del rei, el Baptista s'hi oposà per considerar-la incestuosa. Heròdies i [Salomé III](https://ca.wikipedia.org/wiki/Salom%C3%A9_III), enrabiades, decidiren venjar-se'n: la filla cantà i ballà davant l'oncle que, en acabar l'actuació, estava tan complagut que prometé donar-li qualsevol cosa; ella li demanà el cap del Baptista en una safata.

Aquest final, és a dir, *el ball de Salomé* i *el degollament del sant* és comú a les dues versions esmentades.